ОБЩИНСКИ  СЪВЕТ – ЧЕРНООЧЕНЕ, ОБЛАСТ  КЪРДЖАЛИ

[bookmark: _Hlk226101785]Р  Е  Ш  Е  Н  И  Е  № 82
    от 11.09.2026 година

На основание чл.52, ал.1 и чл.21, ал.1, т.6, във връзка с чл.27, ал. 4 и ал. 5 от ЗМСМА, чл.94, ал. 2 и ал. 3 и чл. 39 от Закона за публичните финанси, във връзка с разпоредбите на ЗДБРБ за 2026 година, ПМС № 102/12.08.2026г. за изпълнението на държавния бюджет на Република България за 2026 година и Наредбата за условията и реда за съставяне на тригодишната бюджетната прогноза за местните дейности и за съставяне, обсъждане, приемане, изпълнение и отчитане на общинския бюджет на община Черноочене, Общински съвет - Черноочене

РЕШИ:  

Приема бюджета на Община Черноочене за 2026 година, както следва:
Приходите в размер на 10 008 589 евро, съгласно Приложение № 1, в т.ч.: 
I. Приходи за делегирани от държавата дейности са в размер на 5 812 128  евро в т.ч.: 
1. Обща субсидия за делегирани от държавата дейности в размер на 5 202 342 евро. 
2.  Трансфери между бюджети и сметки за средствата от ЕС – 1 448 евро.
3. Събрани средства и извършени плащания за сметка на средствата от ЕС в размер на           (-) 9 499 евро.  
4. Одобрява разпределение на преходен остатък от 2025 година в размер на  617 837 евро, съгласно Приложение № 2. Съгласно чл. 89, ал. 2 от ЗДБРБ за 2026г. неусвоените средства във функция „Отбрана и сигурност“ в размер на 14 971 евро да се разходват през 2026г. във функция „Общи държавни служби“.

II. Приходи за местни дейности в размер на 4 196 461 евро, съгласно Приложение № 1.
   1. Местни приходи в размер на 890 900 евро:
	1.1. Данъчни приходи в размер на 304 600 евро.
	1.2. Неданъчни приходи в размер на 586 300 евро.
	2. Трансфери за местни дейности в размер на 1 017 000 евро, в т.ч.:
	2.1. Обща изравнителна субсидия в размер на 860 400 евро.
	2.2. Трансфер за зимно поддържане и снегопочистване в размер на 156 600 евро.
	3. Целева субсидия за капиталови разходи в размер на  1 524 000 евро.
4. Целеви трансфер за други целеви разходи в размер на 22 800 евро;
5. Трансфери между бюджети и сметки за средствата от ЕС  и от други държавни предприятия в размер на 453 777 евро. 
6. Друго финансиране - операции с активи – предоставени временни депозити и гаранции на други бюджетни организации в размер на 6 647 евро.
7. Заеми от банки и други лица в страната – (-) 350 525 евро.
8. Преходен остатък от 2025 година в размер на 646 862 евро, съгласно Приложение № 2.
9. Наличности по сметки в края на периода в размер на (-) 15 000 евро.

Разходна част

		1. Приема разходите за бюджет 2026 г. в размер на 10 008 589 евро, разпределени по функции и дейности, съгласно Приложение № 3
	1.1.  За делегирани от държавата дейности в размер на 5 812 128 евро.    
	1.2. За местни дейности в размер на 3 787 406 евро.  
	1.3. За допълнително финансиране на делегираните от държавата дейности със средства от собствените приходи и от изравнителната субсидия в размер на 409 055 евро.
	
2. Одобрява разчета за финансиране на капиталови разходи на община Черноочене за 2026 г. (поименен списък по обекти, видове разходи и източници на финансиране) е в размер на 2 329 404 евро, съгласно Приложение № 4, като: 
	2.1. Разпределението на целевата субсидия за капиталови разходи от 2026 година е в размер на 1 524 000 евро, в т.ч.: 
	2.1.1. Финансиране на капиталовите разходи от целевата субсидия за капиталови разходи през 2026 година е в размер на 933 797 евро.
	2.1.2. Средствата в размер на 590 203 евро ще бъдат заделени в § 00-98 "Резерв за непредвидени и неотложни разходи". 
	2.2. Финансиране на капиталовите разходи от целевата субсидия за капиталови разходи преходен остатък от 2025 година е в размер на 508 089 евро.  
	2.3. Разчета за разходите, финансирани с приходи от постъпления от продажба на общински активи е в размер на 201 000 евро. 
	2.4. Разчета за разходите, финансирани с приходи от постъпления от продажба на общински активи преходен остатък от 2025 година е в размер на 115 601 евро.
	2.5. Разчета за разходите, финансирани с приходи от др. източници е в размер на 570 917 евро.
	
	3. Утвърждава общата численост и разходите за заплати на персонала през 2026 г. както следва: 
3.1. Числеността на персонала и разходите за заплати през 2026 година за делегираните от държавата дейности във функциите „Общи държавни служби”, „Отбрана и сигурност”, „Образование”, „Здравеопазване” и „Социално осигуряване, подпомагане и грижи”, съгласно Приложение № 5а.
3.2. Числеността на персонала и разходите за заплати през 2026 година за местни  дейности във функциите „Общи държавни служби”, “Жилищно  строителство, БКС и опазване на околната среда” и „Почивно дело, култура, религиозна дейност”, съгласно Приложение № 5б.
3.3. Числеността на персонала и разходите за заплати през 2026 година за дофинансиране на делегираните от държавата дейности във функциите „Общи държавни служби” и „Социално осигуряване, подпомагане и грижи”, съгласно Приложение № 5в.
4.  Утвърждава разчети за целеви разходи и субсидии, както следва за:
4.1. Членски внос – до 10 000 евро, за „Национално сдружение на общините в Република България” (НСОРБ), Сдружение „Толерантност”, Национална Асоциация на Председателите на Общински съвети в Република България, Националната Асоциация на Секретарите на Общини в Република България и  АВиК Кърджали – Сдружение „Чисти Родопи“.  
4.2. Обезщетения и помощи по решение на Общински съвет (за погребални нужди, лечение, обучение, еднократната финансова помощ при раждане на деца и за други цели) –  20 000евро. 
         4.3. За осигуряване на безопасни условия на труд в работна среда съгласно чл. 9, ал. 2 от Наредба № 7 от 15.08.2005 г. за минималните изисквания за осигуряване на здравословни и безопасни условия на труд при работа с видеодисплей средства за служител в размер до 150 евро.
4.4. Субсидии за: 
4.4.1. За читалища – 123 640 евро, съгласно Приложение № 6.
	4.4.2 За спортни клубове – 15 000 евро.
4.4. Да упълномощава кмета на общината да определи и договори допълнителни условия по предоставянето и отчитането на целевите средства по т. 4.1. до 4.3.	
	5. Приема следните лимити за разходи през 2026г.:
5.1. СБКО в размер на 3 % от средства за основна работна заплата на заетите по трудови правоотношения и приравнените към трудови правоотношения.
5.2. Разходи за представителни цели на Кмета на общината в размер до 3 % от общия годишен размер на разходите за издръжка за дейност „Общинска администрация“ – 8 014евро.
5.3. Разходи за представителни цели на Председателя на ОбС в размер до  1.5 % от общия годишен размер на разходите за издръжка за дейност „Общинска администрация“ - 4 007 евро.
5.4. Средства за дължими ежегодни вноски в Националния фонд за декарбонизация – 35 500 евро.
6. Утвърждава списък на длъжностите и на лицата в община Черноочене, които имат право на транспортни разходи за 2026г. от местоживеенето до местоработата и обратно – съгласно Приложение№ 7. 
6.1. Размера на транспортните разходи да са в рамките на средствата по бюджета на общината – 70 % от разход оправдателните документи пътуващи с автобус и ЛМПС не по-висок от автобусните цени.  
	7. Одобрява индикативен годишен разчет за сметките за средства от Европейския съюз, съгласно чл. 144, ал.4 от ЗПФ в размер на 2 857 114 евро, съгласно Приложение № 8. 
 8. Одобрява актуализираната бюджетна прогноза за местните дейности за проектобюджет 2026г и прогноза за 2027, 2028, 2029 г. на Община Черноочене, съгласно Приложение 9.
9. Определя второстепенните разпоредители с бюджет към Община Черноочене през 2026 г., съгласно Приложение №10.  
10. Максимален размер на новите задължения за разходи, които могат да бъдат натрупани през 2026 година по бюджета на Община Черноочене са в размер на 1 377 646 евро. 
11. Максимален размер на ангажиментите за разходи, които могат да бъдат поети през 2026 година по бюджета на Община Черноочене са в размер на 4 592 153 евро. 
 12. Определя размера на просрочените вземания, които се предвижда да бъдат събрани през 2026 година в размер на 7 500 евро.   

13. Максимален размер на дълга -  максималния размер на новия общински дълг за 2026 година се определя съгласно чл. 14 от Наредбата за условията и реда за съставяне на тригодишната бюджетната прогноза за местните дейности и за съставяне, обсъждане, приемане, изпълнение и отчитане на общинския бюджет на община Черноочене.
	13.1. Максималния размер на новия общински дълг за 2026 г. – 264 697 евро.
13.2. Общинските гаранции, които може да бъдат издадени през 2026 г. – 88 232 евро;
13.3. Максималния размер на общинския дълг и общинските гаранции към края на 2026 г.- до 352 929 евро.
14. На основание чл. 52, ал. 5 от ЗМСМА, при отдаването под наем, под аренда, при ползването на дървесина и недървесни горски продукти и при разпореждане с имоти и вещи – общинска собственост, които се намират на територията на съответното населено място извън територията на общинския център, извън случаите на приватизация съгласно Приложение №12, Общински съвет – с. Черноочене одобрява:
14.1. Не по-малко от 30 на сто от постъпленията от продажбата на общински нефинансови активи да се използват за финансиране на изграждането, за основен и текущ ремонт на социалната и техническата инфраструктура на територията на съответното населено място;
14.2. Не по-малко от 30 на сто от постъпленията от разпореждането с друго общинско имущество, извън имуществото по т. 1, от наем, от аренда на земеделски земи и горски територии и от ползването на дървесина и недървесни горски продукти от горите, общинска собственост, да се използват за изпълнение на дейности от местно значение в съответното населено място
15. Оправомощава кмета на общината да извършва компенсирани промени:
	15.1. В частта за делегираните от държавата дейности – между утвърдените показатели за разходите в рамките на една дейност, с изключение на дейностите на делегиран бюджет, при условие че не се нарушават стандартите за делегираните от държавата дейности и няма просрочени задължения в съответната делегирана дейност;
	15.2. В частта за местните дейности – между утвърдените разходи в рамките на една дейност или от една дейност в друга, без да изменя общия размер на разходите.
	16. Възлага на кмета: 
16.1. Да определи бюджетите на второстепенните разпоредители с бюджет. 
16.2. Да утвърди бюджетите на второстепенните разпоредители с бюджет. 
	16.3.Да организира разпределението на бюджета по тримесечия и да утвърди разпределението.
16.4. Да информира общинския съвет в случай на отклонение на средния темп на нарастване на разходите за местни дейности и да предлага конкретни мерки за трайно увеличеване на бюджетните приходи и/или трайно намаляване на бюджетните разходи.
16.5. Да включва информацията по чл. 125, ал. 4 от ЗПФ в тримесечните отчети и обяснителните записки към тях.
16.6. Да разработи детайлен разчет на сметките за средства от Европейския съюз по отделните общински проекти, в съответветствие с изисквания на съответния Управляващ орган и на МФ.
17. Упълномощава кмета да предоставя трансфери (временни безлихвени заеми) от временно свободни средства по общинския бюджет за авансово финансиране на плащания по проекти, финансирани със средства от Европейския съюз и по други международни програми, включително и на бюджетни организации, чиито бюджет е част от общинския бюджет на проектите по Приложение № 8 и за други проекти/програми стартирали през бюджетната година.	
17.1. За всеки отделен случай кметът на общината определя или договаря срока на погасяване на заемите и възстановяване на трансферите в съответствие с условията на финансиращата програма. 
	17.2. При предоставянето на трансфери/временни безлихвени заеми от временно свободни средства по общинския бюджет да се спазват изискванията на чл. 126 от ЗПФ.
	17.3. При предоставянето на средства от сметките за средства от ЕС да се спазват изискванията на чл. 104, ал. 1, т. 4 от ЗПФ.
   17.4. Във всички останали случаи, при възникване на потребност от предоставяне на трансфери/временни безлихвени заеми, кметът на общината внася предложение за предоставянето им по решение на ОбС. 
18. Упълномощава кмета:
	18.1. Да ползва временно освободените средства по бюджета на общината за текущо финансиране на одобрените по бюджета на общината разходи и други плащания, при условие че не се нарушава своевременното финансиране на делегираните от държавата дейности в определените им размери, както и на местните дейности, и се спазват относимите за общините фискални правила по ЗПФ, като не се променя предназначението на средствата в края на годината
18.2. Да разработва и възлага подготовката на общински програми и проекти и да кандидатства за финансирането им със средства по структурни и други фондове на Европейския съюз и на други донори, по национални програми и от други източници за реализиране на годишните цели на общината за изпълнение на общинския план за развитие. 
18.3. Да кандидатства за средства от централния бюджет и други източници за финансиране и за съфинансиране на общински програми и проекти.
19. Упълномощава кмета на общината да се разпорежда със средства по т. 4. 2, за всеки отделен случай в размер до две минимални работни заплати, съгласно правилата за предоставяне на помощи.
20. Приема за сведение Протокола от публичното обсъждане на бюджета за 2026 г., съгласно Приложение № 11.

Приложения № 1, 2, 3, 4, 5, 6, 7, 8, 9, 10, 11 и 12 са неразделна част от настоящото решение.



    В гласуването участваха 15 общински съветници, от които 15 гласа “За”, “Против” и “Въздържал се” – няма.

                                           ПРЕДСЕДАТЕЛ НА ОбС:         
   /инж. МЕСРУ МЮМЮН/
